Golffarit ja 10 000 asukasta mahtuisivat Ruotulaan – Työryhmä löysi kolme vaihtoehtoa

RAKENTAMINEN Eniten plussia keräsi uusi yhdistetty golfkenttä-urheilukeskus, joka haukkaisi suurimman palan Kauppia.

Nykyisellä Ruotulan golfkentällä on pelattu vuodesta 1965. Tammer-Golfin toiminnanjohtaja Markus Junni innostuu ajatuksesta rakentaa uusi kenttä nykyisen pohjoispuolelle. Aino Tarvainen

Petteri Mäkinen

Ruotulan nykyisen golfkentän alueelle ja sen pohjoispuolelle saadaan mahtumaan gofkenttä ja 10 000 ihmisen asuinalue.

Tähän lopputulokseen tuli kentän siirtämistä Pirkkalaan ja alueen jatkosuunnittelua selvittänyt työryhmä.

Työryhmä esittää jatkosuunnittelun pohjaksi kolmea vaihtoehtoa.

Työryhmän arvioinnissa eniten plus-merkkejä keräsi B-vaihtoehto, jossa nykyisen kentän paikalle tulisi 10 000 ihmiset asuinalue, jonka pohjoispuolelle tulisi yhdistetty golfkenttä-urheilualue.

Arviointikriteereinä olivat muun muassa maankäyttö asumisen asumisen, työpaikkojen ja ratikan vaikutuksen sekä golfinkentän saavutettavuuteen ja kokonaitaloudellisuuteen liittyvät arvot-

– Me emme suosita mitään. Teimme esiselvityksen, joka kertoo sen, mitä pitää jatkossa selvittää, toteaa työryhmää vetänyt Tampereen kaupungin kiinteistöjohtaja Virpi Ekholm

Muun muassa vaihtoehto B vaatisi tarkemmat luontoselvitykset, koska golfkenttä-urheilualue haukkaisi suurimman alueen Kaupin nykyiseltä virkistysalueelta.

Ruotulan golfkenttää pyörittävällä Tammer-Golf ry:llä on kentästä vuoden 2029 loppuun ulottuva vuokrasopimus. Seura ei ole halukas siirtymään muualle ennen vuokrasopimuksen loppua, ellei neuvotteluratkaisuun päästä.

Toiminnanjohtaja Markus Junni innostuu eniten B-mallista, jossa kokonaan uusi 18-väyläinen golfkenttä sijoittuisi osaksi urheilukeskusta. Junnin mukaan koko alue voitaisiin suunnitella niin, että hiihtoladut ja ulkoilureitit kulkisivat alueella ja palvelurakennukset ja parkkipaikat olisivat ympärisvuotisessa käytössä.

– B olisi tulevaisuuden juttu. Pystyisimme hakemaan monenlaisia synergiaetuja.

Vaihtoehdossa pelit nykyisellä kentällä jatkuisivat uuden valmistumiseen saakka. Uuden kentän rakentamiskustannuksiksi on arvioitu karkeasti noin 5–6 miljoonaa.

Pirkkalassa ratkaisu haluttaisiin nopeammin. Nykyisen kentän käyttöaste on jo nyt maan korkeimpia.

– Meillä on positiivinen ongelma. Rakentamaan pitäisi päästä jo ennen vuotta 2030, tiivistää Golf Pirkkala Oy:n toimitusjohtaja Pasi Kristiansson

Päätös valittavasta vaihtoehdosta halutaan tämä valtuustokauden aikana.

Kolme vaihtoehtoa Vaihtoehdossa A ratikka kulkisi Teiskontien vartta, sen pohjoispuolelle tulisi asunnot noin 6 200 asukkaalle ja golfkentän väylistä noin puolet siirtyisi nykyiseltä kentältä Kauppiin päin. Vaihtoehdossa B koko nykyisen kentän alueelle rakennettaisiin asunnot noin 10 000 asukkaalle ja sen Kaupin puolelle toteutettaisiin yhdistetty golfin ja urheilutoimintojen alue, jossa olisi 18-väyläinen. Ratikka kulkisi asuinalueen keskellä. Vaihtoehdossa C golfkenttä siirrettäisiin Pirkkalan Vähä-Vaittiin nykyisen kentä viereen. Ruotulaan tulisi asunnot noin 10 000 ihmiselle. Ratikka kulkisi alueen keskellä.